****

**ΔΕΛΤΙΟ ΤΥΠΟΥ**

**«25η Διημερίδα των Τμημάτων Δημοσίων και Διεθνών Σχέσεων και Γραφείων Ευρωπαϊκών Προγραμμάτων των ελληνικών ΑΕΙ»**

Από τις 19 έως τις 21 Ιουνίου 2025 πραγματοποιήθηκε, στον Βόλο, η 25η συνάντηση των Τμημάτων Δημοσίων και Διεθνών Σχέσεων και των Γραφείων Ευρωπαϊκών Προγραμμάτων των ελληνικών ΑΕΙ, με τη συμμετοχή Κυπριακών Πανεπιστημίων.

## Την έναρξη των εργασιών, ως οικοδεσπότης, έκανε ο Πρύτανης του Πανεπιστημίου Θεσσαλίας Καθηγητής Χαράλαμπος Μπιλλίνης. Τη Διημερίδα τίμησαν με την παρουσία τους και απηύθυναν χαιρετισμό η Αντιπρύτανις Καινοτομίας, Διεθνοποίησης, Συνεργασιών και Ψηφιακής Διακυβέρνησης Καθηγήτρια Χρυσή Λασπίδου και ο Αντιπρύτανης Οικονομικών και Διοικητικών Υποθέσεων Καθηγητής Παναγιώτης Πλαγεράς.

## Η κ. Λασπίδου, με την ομιλία της «Δράσεις διεθνοποίησης του Πανεπιστημίου Θεσσαλίας», αναφέρθηκε εκτενώς στην ισχυρή παρουσία του Π.Θ. στον διεθνή χώρο.

Συμμετείχαν τα πανεπιστήμια:

Αριστοτέλειο Πανεπιστήμιο Θεσσαλονίκης

Γεωπονικό Πανεπιστήμιο Αθηνών

Δημοκρίτειο Πανεπιστήμιο Θράκης

Διεθνές Πανεπιστήμιο της Ελλάδος

Εθνικό και Καποδιστριακό Πανεπιστήμιο Αθηνών

Εθνικό Μετσόβιο Πανεπιστήμιο

Ελληνικό Ανοιχτό Πανεπιστήμιο

Ελληνικό Μεσογειακό Πανεπιστήμιο

Ιόνιο Πανεπιστήμιο

Οικονομικό Πανεπιστήμιο Αθηνών

Πανεπιστήμιο Αιγαίου

Πανεπιστήμιο Δυτικής Μακεδονίας

Πανεπιστήμιο Ιωαννίνων

Πανεπιστήμιο Μακεδονίας

Πανεπιστήμιο Πατρών

Πανεπιστήμιο Πελοποννήσου

Πάντειον Πανεπιστήμιο Πολιτικών και Κοινωνικών Επιστημών

Πολυτεχνείο Κρήτης

Χαροκόπειο Πανεπιστήμιο

Πανεπιστήμιο Κύπρου

Τεχνολογικό Πανεπιστήμιο Κύπρου

Ανοιχτό Πανεπιστήμιο Κύπρου και

το Πανεπιστήμιο της Βοσνίας Banja Luka

Επίσης συμμετείχαν, ως εισηγητές για σημαντικά θέματα, ο Πρόεδρος του ΑΣΕΠ κ. Θάνος Παπαϊωάννου (με διαδικτυακή παρουσία), η Αντιδήμαρχος Πολιτισμού και Μουσείων του Δήμου Βόλου κ. Έλενα Αντωνοπούλου, η Γενική Διευθύντρια των Διεθνών και Δημοσίων Σχέσεων της Βουλής των Ελλήνων κ. Μαργαρίτα Φλούδα καθώς και εκπρόσωποι του Ιδρύματος Κρατικών Υποτροφιών (ΙΚΥ).

Η διημερίδα περιλάμβανε ένα πρόγραμμα με πολύ ενδιαφέρουσες παρουσιάσεις και γόνιμη ανταλλαγή απόψεων και εμπειριών μεταξύ των ιδρυμάτων. Οι συμμετέχοντες απόλαυσαν τη γενναιόδωρη φιλοξενία του Πανεπιστημίου Θεσσαλίας και τις ιδιαίτερες ομορφιές του Νομού Μαγνησίας.